Isanda lauas
Tere tulemast saatesse "Isanda lauas!"
Tänane külaline on paljudele vaatajatele kindlasti tuttav
saatest "Saada vihma!" Tere tulemast Timo Närhi!
Enne saate algust vesteldes tundus, et võiksime sinuga teha 4-5 saadet
Jumala riigi töös kogetud sündmustest.
Alustame sellest, kus oled sündinud ja kasvanud.
Sündisin 1952.a. Joensuus, peale seda elasime
Põhjamaa eri paikkondades, kuni kolisime Turku linna ning sealt
60.-ndate alguses Lõuna-Roots. Elasime sel ajal koos vanematega.
Su isa oli evangelist. -Ta oli eriti väeline Jumala poolt
kasutatud mees nii Soomes kui Rootsis.
Ta oli sõdinud 7 aastat ning raskelt haavata saanud.
Karjala silla juures oli olukord, kus noore ülema tõttu
tekkis raske olukord. Vaenlane varitses põllu ääres,
kuid tema määras terve kompanii lagedale põllule.
Ta ise langes mu isa kõrval ning sama saatus tabas tervet kompaniid.
Mu isa puusa tabasid miinikillud.
Soome ja Nõukogude Liidu vaheline leping välistas
selle relva kasutamise. Siiski seda kasutati, see plahvatas,
lask tabas puusa ning rebis kogu isa jala lahti.
See põhjustas talle kohutavat valu ja verekaotust.
Isa valudest ja nendest vabanemisest räägime natuke hiljem.
Teie 7-lapseline pere elas Rootsis. Kuidas sinu elu seal edasi läks?
Algul ei osanud me sõnagi rootsi keelt.
Suhtumine välismaalastesse oli siis täiesti erinev.
Sel ajal polnud neid Rootsis palju. Eriti kiusati meid koolis.
Kui rootsi keel selgeks sai, sulasime teistega ühte.
Seal oli nii rootsi kui soome lapsi. -Rootsis tuli õlu vabamüügile
ja see sai sinu allakäigu põhjuseks.
1960-ndatel tegi Rootsi valitsus saatusliku vea.
Toidukauplustes hakati müüma õlut ning meil tekkis huvi selle vastu.
Konti murdes kanti õllepudeleid ja purke!
Kuna viin meie ellu kuuluma hakkas, muutusid meie mängud põhjalikult.
Sinust sai ori. -Hakkasin elama tormilist gängielu,
pidin näitama, et olen julge ja kõva mees.
Mida rohkem alkoholi, seda rohkem tegime igasugu lollusi.
Lehed kirjutasid sellest ning politsei oli meil kannul.
Need teod põhjustasid usklikele vanematele eriti palju kannatusi.
Jumal oli siiski jälgimas kõike.
Sinna tuli külaline, kes pidurdas sindki veidi.
Olin lapsepõlvest alates näinud mu isa vaevalist liikumist jalaga,
kuhu oli üle 100 killu sisse jäänud. Iga kord, kui ta liikuma hakkas,
põhjustas see talle kirjeldamatut valu.
Sõja kannatused on meie kodus nähtud ja kogetud, mu isa kaudu.
Isa oli ootanud Jumala imet oma jala suhtes ja kaua palvetanud.
1960.-ndatel aastate keskel kutsus Lewi Petrus
Katrin Kuhlmani Ameerikast 3 linna külastama.
Elasime siis Jönköpingi lähedal.
See oli esimene koht ja seal toimus 2 koosolekut.
Seal tegi Jumal mu isale ime! Ta läks lavale eesmärgiga,
et Kartin Kuhlman ta peale käed paneks ja palvetaks.
Hiljem kodus rääkis ta, et ei suutnud lähemale minna kui 4 m.
Seal oli võimas Jumala kirkus ja pühadus.
Ta langes põrandale Jumala Vaimu Väe mõjul!
Sellest hetkest alates elu lõpuni ei olnud isal enam
vähimatki valu jalas! Jumal tegi üleloomuliku ime!
Kui isa rääkis, mis toimus, puudutas see mind väga tugevalt!
Mis mõju see sulle avaldas?
Isa jutt sellest,et Jumal on tema jala tervendanud,
mõjus mulle nii, et tahtsin näha inimest, kes mu isa terveks tegi.
Kuna ma polnud usus, siis mõtlesin siis nii.
Järgmisel päeval läksin kahe sõbraga Jönköpingi koosolekule.
Üks neist oli Soome ja teine Rootsi poiss.
Saabusime hiljem ja seetõttu jäid istekohad kaugele.
Kartin Kuhlmann astus hiigelhalli. Lavale jõudmisega läks tal
vähemalt 7 min, kuna tema tee ääres oli palju ratastoolis haigeid.
Ta läks nendega armastuses vestlema ja teretama.
Ta nuttis koos nendega! Jumala Vaimu lähedalolu
oli väga võimas, nii et ma olin 3 h nagu paigale naelutatud.
Mis su endaga toimus? -Nägin, kuidas Jumal võimsalt töötas,
kuid lahkudes koosolekult näitas Kurat mulle
bensiinijaama kõrval olevat kõrget rohtu.
Meie gängis võisteldi tulekahju süütamises. Olime "püromaanid".
Süütasin rohu põlema ja peaaegu oleks
terve bensiinijaam ära põlenud.
See näitab, kui tugevalt Kurat inimeste pöördumist takistada püüab.
Isa oli nähtavalt terveks saanud ja Katrin Kuhlmanni koosolekul.
Püha Vaimu atmosfäär oli eriti võimas ja avaldas mõju.
Oleks vaja olnud astuda vaid väike samm
ja oleksin juba siis saanud päästetud!
Kurat hakkas hirmu tundma, et jääb minust ilma
ja sundis mind kurja tegema. -Sinu elu pärast peeti kõva võitlust.
Usklike kodude lapsed, kus isa jutlustab
ja ema on evangelist, on Saatanale maiuspalad.
Kogesin juba lapsena, et nende pärast käib äge võitlus.
Nägid, kuidas su isa ja ema jätkuvalt palvetasid,
kuna te veel ei olnud Jeesust leidnud.
Nad olid teinud ühise palvelepingu ja palvetasid vaheldumisi
nädalalõppudel, nii kaua, kuni viimane laps koju tuli.
Tulime umbes kella 2 või 3 ajal öösel purjuspäi koju.
Alati põles elutoa nurgas lamp, kus isa või ema
põlvedel meie eest palvetasid. Kõik 9 poega said päästetud!
Sõnu räägiti vaid ülespoole, Temale, kes palveid kuuleb!
Hommikul voodisse minnes tulid sageli pisarad silma, kui mõtlesin,
kuidas küll vanemad meid armastada jaksasid.
Jumal kuulis palveid ning vastused tulid.
Palun räägi sellest!
Isa tuli ja ütles meile: "Mu pojad, teist räägitakse
nii palju halba, et ma ei saa jutlustaja tööd enam teha."
Need sõnad puudutasid meid nii, et otsustasime kodust lahkuda.
Me ei tahtnud hävitada isa jutlustajatööd.
Sakari, kes oli minust 2 aastat vanem, lahkus kodunt
ja mina läksin temale järele, lahkudes gängist.
Kui esimesed jõulud tulid, läks Sakari vanemate juurde jõule veetma.
Seal oli külaliskõneleja,
Püha Vaimu väega täidetud evangelist.
Sakari vanemad olid saanud teda nõusse nelipühi kogudusse minema.
Külaline pidi rääkima teatud teemal, aga ütles et ei saa sellest rääkida,
vaid peab rääkima millestki muust.
Prohvetlikus vaimus rääkis ta Sakarile selle hetke olukorrast
ja tema elust. Sel õhtul andis Sakari oma elu Jeesusele!
Järgmisel päeval ta helistas mulle ja ütles: "Timo, arva ära,
mis minuga juhtus!" Ütlesin kohe: "Sa oled usule tulnud!",
sest ta häälgi oli muutunud!
Sakari ütles, et nüüd palun koos vanematega sinu päästmise eest.
28. jaanuaril 1970. a. see juhtus, olin nõrk metsiku joomingu tõttu.
Tundsin, et järgmisel nädalal ei suuda ma tööle minna,
seetõttu läksin telefoniteel teatama, et olen haiguspuhkusel.
Helistasin haigekassa audiolindile ning sealt lahkudes kuulsin häält,
mis oli täis armastust. See ütles: "Timo, täna õhtul muutub sinu elu!"
Peatusin ja vaatasin enda ümber, kuid ei näinud kedagi.
Mõtlesin, et kas olen segi läinud, et hääli kuulen.
Kuulsin seda häält veel 2 korda! Mõistsin, et toimub midagi erilist!
Hakkasin trepist üles minema. Elasin viimasel korrusel.
Korraga kadus jõud kogu mu ihust, vajusin käsipuu najale maha.
Mulle tuli kohutav paanikahäire. Ei suutnud korralikult hingatagi.
Kurgus rõhus ja peaaegu oksendasin verd.
Mu ette kangastusid mu senise elu kõik tähtsamad sündmused.
Arvasin, et nüüd tulebki surm. Kohutav surmahirm vallutas mu.
Sel hetkel ütlesin ma:"Jumal, kui sa mind sellest olukorrast päästad
ja veel mulle elu kingid, annan kogu ülejäänud elu Sinule!"
Seejärel hakkas natuke kergem, suutsin minna 4. korrusele
ja helistada uksekella.
Kutsuti kohale kiirabi ning juba 10 min pärast sõidutati mind haiglasse.
Siis ütlesin ma:"Jeesus, kui Sa tõesti mind armastad
ja saad mu patud andeks anda, siis annan kogu oma elu Sulle!"
See oli kogu südamega Jumala poole pöördumine ja meeleparandus.
Sel hetkel tundsin kirjeldamatut Jumala kirkuse ja väe lähedalolu!
See tuli nii võimsalt mu peale, et ma hüppasin voodist üles,
tõstsin käed üles ja pisarate voolates kordasin vaid:
"Tänu Jeesusele, tänu Jeesusele!" Sellega lõppes mu haigushoog.
Sain terveks sel hetkel, kui oma elu Jeesusele andsin.
Sain kõik oma patud andeks -see oli sõnades väljendamatu kogemus.
Sellest alates muutus su elu! -Jah, mu elu läks õigetele rööbastele.
Kas varsti pärast seda läksid sa Soome?
Läks veidi alla aasta, kui läksin Hämeenlinna Piiblikooli.
Hiljem olin Misjoninoorte koguduses teenimas
erinevates Soome kogudustes.
Seinäjoel oled olnud üle 20 aasta ja näinud väga palju Jumala imesid.
Sul oli üks raske juhtum! Palun räägi sellest.
Oli kaunis suveilm. Telefon helises, vastasin
ja seal nuttis mustlasnaine.
Ta kutsus mind palvetama, sest neil oli suur probleem.
Ta ütles oma aadressi ja ma läksin.
Lahkudes ütlesin naisele ja lastele, et nad palvetaks,
kuna seal on avariiolukord.
Läksin ega teadnud, mis ees ootab. Jõudsin kohale, läksin 4. korrusele
ning helistasin uksekella. Seal oli 2 mustlasmeest,
kellel olid püstolid käes. Nad proovisid ja testisid neid.
Läksin elutuppa ja küsisin, mis avariiolukord neil on.
Mehed rääkisid, et maffia juhid olid võtnud teise mehe isa
eelmisel päeval pantvangiks ning olid teda eriti halvasti kohelnud.
Mõlemad mehed olid otsustanud need maffiamehed tappa.
Mehed olid täis viha ja tapmise vaimu. Pinge oli suur!
Üritasin tõsiselt rääkida nendega, et kui nad tapavad nad,
siis satuvad need mehed otse põrgusse.
Neid inimhingi ei ole võimalik enam tagasi saada.
Ka nemad ise satuksid vanglasse.
Liiga tõsine asi on võtta teiselt inimeselt elu!
Siiski näis, et mu sõnad ei jõua pärale.
Neil polnud mingit mõju, otse vastupidi!
See olukord näis inimlikult täiesti lootusetuna.
Olime umbes 15 minutit vestelnud, kui uksekell helises.
Ühe mehe naine läks uksele ja vaatas uksesilmast.
Ehmununa tuli naine tagasi ja ütles, et maffiamehed ongi ukse taga.
Mehed käskisid naistel, lastel ja minul rõdule minna.
Nemad ajavad asjad korda! Läksin koos mustlasnaiste
ja -lastega rõdule. Lapsed lausa värisesid kohutava pinge tõttu.
Ka naised olid hirmul ja ahastuses. Teadsin, et nüüd on aeg paluda
Jumala abi nii, kui vaid oskan! Ütlesin, et nüüd paneme käed risti
ja palvetame. Samas tundsin, kuidas võimas
Jumala Vaimu lähedalolu laskus sinna.
Kogesin, et mulle tuli Jumalalt meelevald ning ma ütlesin:
"Jeesuse Kristuse nimel seon ma need tapjad vaimud!"
Jeesus on öelnud: "Mida te seote maa peal, see on seotud taevas!"
Tundsin, et nähtamatus maailmas toimus midagi!
Mõõdusid elu pikimad 10 minutit! Mõtlesime, et kohe
hakkavad püssid paukuma, kuid seda ei toimunud.
Üks mustlasmees tuli ning ütles, et nüüd võib jutlustaja lahkuda.
Lahkusin ning alles järgmisel päeval selgus, mis toimunud oli.
Üks mees nendest rääkis hiljem, et neil oli plaan, et üks meestest
paotab ukse ja teine laseb 1,5 m kauguselt maffiajuhid maha.
Kui ta hakkas päästikule vajutama, siis märkas ta, et ta relv
mingil põhjusel et toimi.
Nad ütlesid, et need olid kallid relvad ja kindlasti töökorras.
See oli eriline kõne neile meestele. Maffia juhid ei teadnud,
kui lähedal surm neile oli olnud! Nemad mõtlesid, et küllap
nendega mängiti. Siiski polnud küsimus selles!
Nad langetasid relvad ja ütlesid,et võime ju vesteldes kokku leppida.
Nad läksid kööki vestlema. Siis tuldi ja öeldi,
et jutlustaja võib nüüd lahkuda. Samal päeval, kui maffiamehed
lahkunud olid, läksid mustlasmehed autoga metsa, Seinäjoe naaberkülas.
Nad läksid relva proovma, et õhku lasta.
Iga kord, kui nad päästikule vajutasid, kõlas lask.
Relv oli täiesti korras ja nad lasid selle tühjaks!
See oli nii selge Jumala kõne neile meestele,
et paar nädalat hiljem sai üks nendest meestest päästetud.
Terve tema vanema tütre pere sai päästetud
ja tema abikaasa tervenes vähist.
Elmer koos oma tütrega läks mõni kuu hiljem Iisraeli reisile.
Tiberias oli Elmeri ja tema vanema tütre veega ristimine.
Ka sinu ja su pere jaoks oli see eriline kogemus.
Imeline oli see, et ka teine mustlasmees tuli
mõni aasta hiljem päästmisele. Kogu nende pere on usus.
Paar päeva tagasi olin nende kodus ja me veetsime imelise palvehetke!
Oled Seinäjoel olnud pikalt igasuguste koguduste tööharudega seotud.
Seal on nähtud ka mitmeid Jumala imesid, räägi mõnest imest.
Me valmistame oma õhtust telesaadet palvetades ette.
Meie palvegrupp tuleb sinna enne 4 tunniks palvetama.
Paar aastat tagasi märkasin, et üks meie ustavamatest palvetajatest,
Tarja, oli silmapaistvalt mures ja masendunud.
Läksin tema juurde ja küsisin, mis mure tal on.
Ta purskas nutma ja ütles, et tema vanem poeg Kari,
2 lapse isa, on Seinäjoe Keskhaiglas.
"Vähk on levinud kogu tema kehasse arstid on öelnud,
et elada on jäänud vaid mõni ööpäev."
Panin kohe käed Tarja peale, hakkasin palvetama
ja õnnistama tema poega. Äkitselt tuli Jumalalt juhatus,
et ütle Tarjale see Piiblikoht Nahum 1-9, kus on kirjutatud:
"... ahastus ei tule enam teist korda!"
Ma ütlesin Tarjale, et sa pead minema kohe poja juurde,
kui oleme lõpetanud palve ja lugema pojale selle Piiblikoha,
pannes käed tema peale ja palvetades tema eest.
Tarja ütles, et teeb nii. Ta võttis kaasa ühe koguduse õe,
nad läksid sinna ja tegid nii. Kari oli füüsiliselt juba väga nõrk.
Nad lugesid selle Piiblikoha ja palvetasid tema eest.
Järgmisel hommikul läks Tarja vaatama, kuidas poja tervis on.
Oma suureks üllatuseks nägi ta poega istumas riietununa voodis!
Ta ütles oma emale: "Ema, ma lähen koju!
Olen vähist täiesti terveks saanud!"
Kari elab täna ja on õnnelik 2 lapse isa!
Oled palju Jumala imetegusid näinud. Kas tahaksid veel midagi rääkida?
Eile õhtul "Saada vihma!" koosolekul nägin ma
eriti kõnekat nägemust. Olin teenimas palvega üht inimest.
Keset palvet näitas Jumal mulle Soome praeguse hetke olukorda.
Mulle näidati, et oli suur sõjaväli, kus oli palju langenuid ja haavatuid.
Olukord tundus olevat eriti tõsine.
Olukord paistis tõesti tõsine. Jumal rääkis, et oleme sellel maal
praegu tõsises olukorras. On palju neid, kes enneaegselt
on hauda läinud ja nüüd on meie keskel suur hulk haavatud inimesi.
Nende eludes on väga valusaid asju, nii et nad vajavad,
et keegi tuleks nende kõrvale ja hooliks ja armastaks tõeliselt.
Neil pole jõudu elada. Issand on rääkinud, et Tema
on teinud meist "esmaabi-inimesed."
Oleme taevase esmaabi-inimesed, kes tulevad haavatute juurde
ja aitavad neid. Nad annavad edasi
tõelist armastust ja hoolimist, mida lootuse kaotanud inimene vajab.
Jumal rääkis võimsalt, et nüüd on Soome koguduste tõusmise aeg.
Nüüd on tohutud hulgad inimesi, kes abi ootavad.
Küsitlused näitavad, et üle 80% Soome rahvast tuleks kirikusse,
kui nad sealt midagi saaksid.
Nüüd on selline olukord, kus Jumal tõesti oma väge näidata tahab.
Jumal on seda Soome eri paikades näitama hakanud.
Võiks rääkida väga palju imelisi juhtumeid inimeste päästmisest.
Inimesed saavad terveks, vabanevad pimeduse jõududest
ja võimusest ning täituvad Püha Vaimu ja Väega.
Jumal varustab kogudust täna üle maailma.
Nüüd on üldise liikumise algus, kus Kristuse kogudus tõuseb
täiesti uuelaadsesse õitsengusse ja väega täitmisse.
Meil, kristlastel, on vaja täita tähtis osa
ja täituda Püha Vaimu ja Tulega. Vajame algset väge!
Kui inimesed saavad kohata seda väge, siis hakkavad toimuma
imelised asjad! -Me saame tõsta oma pead!
See on imeline, et me ei pea kogema stressi ja depressiooni
praeguse aja olukorra tõttu. Me tõuseme palves
Püha Vaimu võidmise kaudu kõrgemale neist olukordadest.
Praegu on meil palju januseid vaatajaid,
kes tahavad just praegu kogeda Jumala puudutust.
Ole hea ja anna edasi need sõnad, mida Jumal vaatajatele annab!
Usun, et on aeg, et mitte vaid sõnades,
vaid tegudes seame õiged prioriteedid.
Jeesus Kristus peab saama kõige tähtsamaks,
kõigest kallimaks meie elus. Anname tõesti oma aja temale.
Olen viimasel ajal palunud, et suudaksin elada sellist elu,
nagu elas Jeesus.
Kui ta vaatas rahvahulki, siis oli tal kaastunne nende vastu.
Ta tundis kaastunnet, kõndis kannatava inimese kõrval.
Kui nad kogevad tõelist armastust, hoolimist meie poolt, siis saame
sellel maal näha ennenägematut ärkamist!
Kristlased, nüüd on aeg Jumala ette põlvedele minna
ja anda Temale oma parim aeg.
Kui anname oma aja Jumala kätesse, siis saame näha võimsaid asju
Jumala auks toimumas. Tänu Sulle kallis Jeesus, et Sina
armastad meid kõiki ja Sul on imeline plaan meie igaühe elu jaoks.
Palun Sind, Isa, Jeesuse nimel, et Sinu algne plaan täituks
meist igaühe elus. Keegi, kes vaatab seda saadet,
on kogenud valu ja haigusest põhjustatud ahastust.
Palun puuduta Jeesuse nimel seda haiget.
Palun, et Sinu haavatud käsi puudutaks haiget nii,
et see haigus kaoks kogu ta olemusest.
Tulgu rõõm selle tõttu, et Jeesus on ka tema isiklik tervendaja!
Tänan sind, Timo, selle eest, et said aega Seinäjoelt siia tulla.
Oleme saanud rääkida sellest, mis on määratud praeguse aja jaoks!
Olgu Jumal võimsalt sinuga igal pool, kus sa liigud!
Tänan väga ja soovin Jumala õnnistust teie väärtuslikule tööle!
Tõlge: Helve Soodla Subtiitrid: RuthTolmusk